CELEX: 62020TN0470
Language: el
Date: 2020-07-23 00:00:00
Title: Υπόθεση T-470/20: Προσφυγή-αγωγή της 23ης Ιουλίου 2020 — DD κατά Οργανισμoύ Θεμελιωδών Δικαιωμάτων της Ευρωπαϊκής Ένωσης (FRA)

12.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 339/22
            
         
      Προσφυγή-αγωγή της 23ης Ιουλίου 2020 — DD κατά Οργανισμoύ Θεμελιωδών Δικαιωμάτων της Ευρωπαϊκής Ένωσης (FRA)
      (Υπόθεση T-470/20)
      (2020/C 339/29)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: DD (εκπρόσωποι: A. Blot και L. Levi, δικηγόροι)
      
         Καθού-εναγόμενος: Οργανισμός Θεμελιωδών Δικαιωμάτων της Ευρωπαϊκής Ένωσης (FRA)
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση του Διευθυντή του FRA, της 11ης Νοεμβρίου 2019, με την οποία επιβλήθηκε στον προσφεύγοντα-ενάγοντα η πειθαρχική ποινή της οριστικής παύσεως με ισχύ από 15 Νοεμβρίου 2019·
               
            
                  —
               
               
                  εφόσον κριθεί αναγκαίο, να ακυρώσει την απόφαση του Διευθυντή του FRA, της 15ης Απριλίου 2020, παραληφθείσα την ίδια ημέρα, με την οποία απορρίφθηκε η διοικητική ένσταση που ο προσφεύγων-ενάγων άσκησε στις 16 Δεκεμβρίου 2019 κατά της ανωτέρω αναφερθείσας αποφάσεως·
               
            
                  —
               
               
                  να υποχρεώσει τον καθού να αποκαταστήσει την υλική ζημία και να καταβάλει χρηματική ικανοποίηση για την ηθική βλάβη που υπέστη ο προσφεύγων-ενάγων·
               
            
                  —
               
               
                  να καταδικάσει τον καθού στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει δύο κατηγορίες λόγων οι οποίοι αφορούν ζητήματα ουσίας και διαδικασίας και την αρχή της αναλογικότητας.
      Επί της ουσίας:
      
                  1.
               
               
                  Ο πρώτος λόγος στηρίζεται σε πλάνη περί το δίκαιο και πρόδηλη πλάνη εκτιμήσεως — Παραβίαση της αρχής της ασφάλειας δικαίου — Παράβαση του άρθρου 7, παράγραφος 1, του αυστριακού νόμου περί του δικαιώματος πνευματικής ιδιοκτησίας — Παράβαση του άρθρου 11 του Χάρτη των Θεμελιωδών Δικαιωμάτων.
               
            
                  2.
               
               
                  Ο δεύτερος λόγος στηρίζεται σε παραβίαση των αρχών της χρηστής διοικήσεως και της επιμέλειας — Παραβίαση της αρχής του τεκμηρίου αθωότητας — Βάρος αποδείξεως — Μη απόδειξη των πραγματικών περιστατικών — Υποχρέωση διατυπώσεως μετρημένων δηλώσεων.
               
            
                  3.
               
               
                  Ο τρίτος λόγος στηρίζεται σε έλλειψη ουδετερότητας, αμεροληψίας και αντικειμενικότητας του Διευθυντή υπό την ιδιότητά τους ως αρμόδιας για τους διορισμούς αρχής — Προσβολή του τεκμηρίου αθωότητας — Κατάχρηση εξουσίας.
               
            
                  4.
               
               
                  Ο τέταρτος λόγος στηρίζεται σε πρόδηλα σφάλματα εκτιμήσεως.
                  
                              i.
                           
                           
                              Η φερόμενη παράβαση από τον προσφεύγοντα-ενάγοντα του άρθρου 11 του ΚΥΚ είναι αβάσιμη.
                           
                        
                              ii.
                           
                           
                              Η φερόμενη παράβαση από τον προσφεύγοντα-ενάγοντα του άρθρου 12 του ΚΥΚ είναι αβάσιμη.
                           
                        
                              iii.
                           
                           
                              Η φερόμενη παράβαση από τον προσφεύγοντα-ενάγοντα του άρθρου 21 του ΚΥΚ είναι αβάσιμη.
                           
                        
            Όσον αφορά τη διαδικασία, ο προσφεύγων-ενάγων επικαλείται τις ακόλουθες διαδικαστικές πλημμέλειες:
      
                  1.
               
               
                  Με τον πρώτο λόγο προβάλλεται ότι δεν υφίσταντο, έστω εκ πρώτης όψεως, αποδεικτικά στοιχεία για την κίνηση της διοικητικής διαδικασίας και ότι η πειθαρχική διαδικασία κινήθηκε παράτυπα.
               
            
                  2.
               
               
                  Με τον δεύτερο λόγο προβάλλεται μη τήρηση της εντολής εκ μέρους του διεξάγοντος την έρευνα — Παράβαση εκ μέρους του καθού: του άρθρου 4, παράγραφος 2, και του άρθρου 7, παράγραφος 6, της υπ’ αριθ. 2013/01 (1) αποφάσεως του FRA, του άρθρου 4, παράγραφος 1, στοιχεία α', β', γ' και δ', και του άρθρου 5, παράγραφος 1, στοιχείο α', του κανονισμού (ΕΕ) 2018/1725 (2) και, πριν από την έναρξη της εφαρμογής του κανονισμού 2018/1725, του άρθρου 4, παράγραφος 1, στοιχεία α', β', γ' και δ', και του άρθρου 5, παράγραφος 1, στοιχείο α', του κανονισμού (ΕΚ) 45/2001 (3) — Μη συμμόρφωση με τα αποτελέσματα ακυρωτικής αποφάσεως.
               
            
                  3.
               
               
                  Με τον τρίτο λόγο προβάλλεται έλλειψη αμεροληψίας, ουδετερότητας και αντικειμενικότητας εκ μέρους του διεξάγοντος την έρευνα.
               
            
                  4.
               
               
                  Με τον τέταρτο λόγο προβάλλεται προσβολή των δικαιωμάτων άμυνας, ιδίως του δικαιώματος ακροάσεως — Παράβαση από τον καθού των άρθρων 1 και 2 του παραρτήματος IX του ΚΥΚ και παράβαση του άρθρου 12 του εν λόγω παραρτήματος.
               
            
                  5.
               
               
                  Με τον πέμπτο λόγο προβάλλεται παραβίαση της αρχής της χρηστής διοικήσεως και του καθήκοντος μέριμνας — Παράβαση εκ μέρους του καθού της εύλογης προθεσμίας και του άρθρου 22 του παραρτήματος IX του ΚΥΚ.
               
            Επικουρικώς, ο προσφεύγων-ενάγων επικαλείται παραβίαση της αρχής της αναλογικότητας.
      
         (1)  Απόφαση σχετικά με τη διεξαγωγή διοικητικών ερευνών και πειθαρχικών διαδικασιών.
      
         (2)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ 2018, L 295, σ. 39).
      
         (3)  Κανονισμός (ΕΚ) 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ 2001, L 8, σ. 1).